กรุงไทย-แอกซ่าจ่ายประกันส่วนเกิน 70 %
กรุงไทย-แอกซ่า ออกประกันสุขภาพจ่ายค่ารักษาส่วนเกิน 70 เปอร์เซ็นต์
2 มี.ค. 2554

กรุงไทย-แอกซ่า ออกประกันสุขภาพจ่ายค่ารักษาส่วนเกิน 70 เปอร์เซ็นต์
นางสายฝน สัจจศิลา ประธานเจ้าหน้าที่บริหารฝ่ายการตลาด บริษัท กรุงไทย-แอกซ่า ประกันชีวิต เปิดเผยว่า  ล่าสุดบริษัทฯได้ออกสัญญาเพิ่มเติมค่ารักษาพยาบาล สมาร์ท เมดิแคร์ พลัส (MEA+) เพื่อตอบสนองความต้องการของลูกค้าที่เพิ่มสูงขึ้น โดยเฉพาะสถานการณ์รายจ่ายด้านสุขภาพที่มีแนวโน้มเพิ่มขึ้นอย่างต่อเนื่องและรวดเร็ว  ซึ่งสาเหตุสำคัญมาจากรายจ่ายเกี่ยวกับยา  ค่ารักษาพยาบาล หรืออุปกรณ์ทางการแพทย์ที่ทันสมัยขึ้น  มีผลให้ค่าใช้จ่ายในการรักษาพยาบาลสูงขึ้น โดยสัญญาเพิ่มเติม MEA+ มีจุดเด่นที่แตกต่างและโดดเด่นดังนี้ 
1.  ขยายอายุรับประกัน   เป็น 1 เดือน – 65 ปี เพื่อขยายความต้องการไปยังกลุ่มลูกค้าผู้สูงอายุและวัยเกษียณซึ่งมีความต้องการหลักประกันด้านค่ารักษาพยาบาล2.  เพิ่มอายุความคุ้มครองจนครบอายุ 75 ปี  โดยลูกค้าสามารถต่ออายุได้ถึง  74 ปี และรับความคุ้มครองจนครบอายุ 75 ปี ซึ่งอายุที่ขยายเพิ่มขึ้นนี้เพื่อให้สอดคล้องกับความเสี่ยงของลูกค้าที่เพิ่มขึ้นจากแนวโน้มการเพิ่มขึ้นของสังคมผู้สูงอายุ3.  มีแผนความคุ้มครองให้เลือกถึง 5 แผน  คือ  1000 – 6,200 บาท เพื่อให้สามารถรองรับกับค่าใช้จ่ายด้านค่ารักษาพยาบาลที่ปรับตัวสูงขึ้นในปัจจุบัน4.  สร้างความแตกต่างด้วยการจ่ายเพิ่ม 70% ของค่าใช้จ่ายส่วนเกินในหมวดของค่ารักษาพยาบาลอื่นๆ และหมวดค่าธรรมเนียมแพทย์ผ่าตัด  ในกรณีที่ค่าใช้จ่ายรวมไม่เกินผลประโยชน์สูงสุดของแต่ละแผน   เพื่อให้ลูกค้าได้รับผลประโยชน์เพิ่มขึ้นในหมวดค่าใช้จ่ายดังกล่าวซึ่งเป็นหมวดที่ลูกค้ามีการเรียกร้องค่าสินไหมทดแทนมากที่สุด    ซึ่งกรุงไทย-แอกซ่าถือเป็นบริษัทแรกในธุรกิจประกันชีวิต ที่มอบผลประโยชน์นี้แก่ลูกค้า5.  ปรับเพิ่มผลประโยชน์ค่าห้องผ่าตัด  ค่ายากลับบ้าน  ค่าตรวจวินิจฉัยทางรังสีวิทยาและการตรวจห้องปฏิบัติการผู้ป่วยนอก (X-ray Lab)  และค่ารักษาพยาบาลฉุกเฉินผู้ป่วยนอกเนื่องจากอุบัติเหตพร้อมขยายเวลาในการรักษาพยาบาลผู้ป่วยนอกต่อเนื่องจากผู้ป่วยใน  เพื่อมอบสิทธิประโยชน์ที่คุ้มค่าให้แก่ลูกค้า6.  มอบบริการพิเศษให้แก่ลูกค้า โดย ไม่ ต้องสำรองจ่ายค่ารักษาพยาบาลเมื่อเข้าโรงพยาบาลในเครือของบริษัทฯ กว่า 200 โรงพยาบาลทั่วไประเทศ สำหรับการรักษาตัวในฐานะผู้ป่วยใน  และผู้ป่วยนอกต่อเนื่องจากผู้ป่วยในในโรงพยาบาลเดียวกัน  รวมถึงการรักษาในฐานะผู้ป่วยนอกอันเนื่องมาจากอุบัติเหตุฉุกเฉิน  ซึ่งเป็นการอำนวยความสะดวกให้แก่ลูกค้าได้มากขึ้น